- Բաց նամակին պաշտոնական պատասխան չի տրվել: Ես լրատվամիջոցներից եմ տեղեկացել, որ Նախարարի մամուլի քարտուղարի ժամանակավոր պաշտոնակատար Մուշեղ Աղեկյանը շնորհակալություն էր հայտնել ու տեղեկացրել, որ օժանդակ ուժերի անհրաժեշտություն չկա, քանի որ Զինված ուժերը կարողանում է լիովին վերահսկել իրավիճակը: Դա իհարկե շատ ուրախալի է, և ոչ ոք չէր կասկածում: Մեր խնդիրն աջակցելն է` ոչ թե կողքից, այլ հենց բանակի ներսում: Ես հիմնականում առաջարկում եմ ստեղծել ակտիվ պահեստազոր, որպեսզի մենք` քաղաքացիական աշխատողներս կազմ ու պատրաստ լինենք, զորավարժանքների մասնակցենք, որ հարկ եղած դեպքում համալրենք բանակի շարքերը: Փառք Աստծո, մեր բանակն իսկապես հզոր է և դրանում որևէ կասկած լինել չի կարող: